b'\n_START_ARTICLE_\nBlue Army\n_START_PARAGRAPH_\nBlue Army er navnet p\xc3\xa5 en uofficiel hooligangruppe der st\xc3\xb8tter superligaholdet Lyngby BK i Kongens Lyngby, Nordsj\xc3\xa6lland. Gruppen kaldes ogs\xc3\xa5 Lyngbys Fineste eller Lyngbys Finest. Gruppen t\xc3\xa6ller omkring 70-100 fuldgyldige medlemmer samt en r\xc3\xa6kke hangarounds. Gruppen dyrker den engelske casualskultur der bygger p\xc3\xa5 dyrt engelsk modet\xc3\xb8j som Fred Perry, Henri Lloyd, Stone Island og Burberry. Gruppen er kendt for at v\xc3\xa6re s\xc3\xa6rdeles ekstreme og en af Danmarks voldeligeste hooligangrupper.\n_START_SECTION_\nDanmarks st\xc3\xb8rste sag om hooliganvold\n_START_PARAGRAPH_\nDen 29. september 2007 stod Blue Army bag planl\xc3\xa6gningen af hvad der endte med at blive til den hidtil st\xc3\xb8rste sag om fodboldvold i Danmark. _NEWLINE_Forud for superligakampen mellem FCK og Lyngby BK havde Blue Army-fans ligget p\xc3\xa5 lur omkring Svane Pub ved Svanem\xc3\xb8llen Station som er et kendt tilholdssted for FCK-fans. Pludselig angriber Blue Army-fans, men Politiet havde f\xc3\xa5et tip og greb derfor hurtigt ind. Slagsm\xc3\xa5let varede i 20 sekunder hvorefter 31 Lyngby-fans og 10 FCK-fans blev anholdt. 22 Lyngby-fans blev sigtet for grov vold imens FCK-fansene blev tildelt en administrativ b\xc3\xb8de. Alle Lyngby fans blev senere frikendt i Byretten pga. manglende beviser. Sidenhen blev samtlige 22 fans d\xc3\xb8mt ved \xc3\x98stre Landsret for overtr\xc3\xa6delse af paragraf 134a, som benyttes ved grovere uroligheder og gadeopt\xc3\xb8jer.\n_START_SECTION_\nRelation til Hells Angels\n_START_PARAGRAPH_\nI marts 2009 kom det p\xc3\xa5 baggrund af ny banderapport fra Rigspolitiet frem at personer fra AK81 i Lyngby og Blue Army var blevet observeret sammen til fester. Politiet teori er, at Hells Angels og AK81 har skabt en relation til Blue Army med henblik p\xc3\xa5 at rekruttere nye medlemmer til AK81.'